
Улахуэм хагъахъуэ
Адыгей. Республикэм и Iэтащхьэм и къалэнхэр пIалъэкIэ зыгъэзащIэ КъумпIыл Мурат Правительствэм и Унэм щригъэ кIуэкIащ УФ-м и Президентым и унафэ щхьэхуэхэм къыщыгъэлъэгъуахэр зэра гъэ защIэм кърикIуахэм щыхэплъа зэIущIэ.
Къэралым и Президентым и накъыгъэ унафэхэр зэрагъэзащIэм щыхэплъэм, гулъытэ хэха хуащIащ бюджет IэнатIэхэм я лэжьакIуэхэм я улахуэм хэгъэхъуэным. АР-м лэжьыгъэмрэ социальнэ зыужьыныгъэмкIэ и министр Мырзэ Джанбэч зэрыжиIамкIэ, мы гъэм и япэ мазихым лэжьакIуэ щхьэ хуэхэм я курыт улахуэр къалэн зыщащIыжам и процент 70-90-м нагъэсащ.
Премьер-министрым и къалэнхэр зыгъэзащIэ Широковэ Наталье къыхигъэщащ мы гъэм къриубыдэу а Iуэхур зэфIэха зэрыхъунур. Бюджет лэжьакIуэхэм я улахуэр хэгъэхъуэным сом мелуан 326-рэ текIуэдэнущ. Жэпуэгъуэм я улахуэр къаIэтынущ егъэ джэныгъэ, медицинэ IэнатIэхэм я лэжьакIуэхэм.
Хасэм къыбгъэдэкI гуапагъэ
Хабзэ хъуауэ, Адыгейм и Къэрал Совет-Хасэр шыщхьэуIум и 1-м йогуапэ зи хэку къэзыгъэзэжа унагъуэхэу иужь илъэсым сабий къызыхуэхъуахэм.
Республикэм и Парламентым и УнафэщI Нарожный Владимир щыIащ Сирием къикIыжу Махуэхьэблэ дэтIысхьэжа унагъуитIым я деж икIи ехъуэхъуащ сабий къазэрыхуэхъуам папщIэ. Адэ-анэ хэм тыгъэ яхуищIащ, узыншагъэ яIэну, зэIузэ пэщу псэуну зэригуапэри яжриIащ. Апхуэдэ гулъытэ хуащIащ нэгъуэщI уна гъуэхэми.
Республикэм исщ Косовэм, Сирием, Иорданием, Израилым, Германием, США-м къиIэпхъукIыжахэр. Ахэр мамыру що псэу икIи щолажьэ я адэжьхэм я щIыналъэм икIи абы и социальнэ, экономикэ зыужьыныгъэм хэлъхьэныгъэ хуащI.
ПроектыщIэхэр зэрыпхагъэкIым топсэлъыхь
Къэрэшей-Шэрджэс. Республикэм и Iэтащхьэ Темрезов Рашидрэ УФ-м Кавказ Ищхъэрэм и IуэхухэмкIэ и министрым и къуэдзэ Байсултанов Одесрэ лэжьыгъэ IуэхукIэ зэхуэзащ икIи тепсэлъыхьащ мыхьэнэшхуэ зиIэ инвестицэ проектхэр КъШР-м зэрыщыпхагъэкIым.
Байсултанов Одесрэ Темрезов Рашидрэ зытепсэлъыхьахэм ящыщщ «Архъыз» зыгъэпсэхупIэм бгы-лыжэ ухуэныгъэхэр зэрыщекIуэкIым, медицинэ хуэIу хуэщIэр республикэм щрагъэфIэкIуэным зэрызыхуагъэхьэзырым.
УЭРДОКЪУЭ Женя.
